Иртәгә Гашурә көне

	Бүген кояш баю белән Гашурә көне керде, ул - Мөхәррәм аеның бизәге. Бу көнне ислам тарихында күпләгән мөһим вакыйгалар булган:	 - Аллаһ пәйгамбәр Муса (г.с.)не котылу могҗизасы белән бүләкләгән;

- Нух (г.с.) Аллаһның рәхмәтенә ирешкән;

- Раббыбыз Юныс (г.с.)не балык карыныннан коткарган;

- Аллаһ пәйгамбәр Адәм (г.с.) һәм Һаваның тәүбәләрен кабул иткән;

- Халык пәйгамбәр Йосыф (г.с.)не коедан табып алып чыгарган;

- Бу көнне Гайсә (г.с.) дөньяга килгән;

- Аллаһы Тәгалә Давыт (г.с.)ны гафу кылган;

- Исмәгыйль (г.с.) бу көнне дөньяга килгән;

- Пәйгамбәр Якуб (г.с.)-нең күзләре күрә башлаган;

- Пәйгамбәр Әюб (г.с.) авыр чирдән савыккан. Бу көнне ураза тотарга киңәш ителә. Гадәттә, уразаны ике көн - Гашурә көнендә һәм бер көн алдан яки бер көнне өстәп, яисә өч көн рәттән тоталар. Пәйгамбәр  әйткән: “Гашурә көнендә ураза тотыгыз; әмма бер көн алдан яки бер көнне өстәп ураза тотып, яһүдләрдән аерылып торыгыз”.   
	---	
Татарстан Диния нәзарәте

	№ --- | 17.08.2021	


